Акрамя таго, мы ўвесь час тлумачым і падкрэсьліваем, што мы прыйшлі ў Кіеў і ў вобласьці Ўсходняй Украіны не як захопнікі, а дзеля дапамогі і падтрымкі сваіх вернікаў, якія знаходзяцца там з розных прычынаў. Таксама нашае вяртаньне падкрэсьлівае тое, што тысячу гадоў таму ў Кіеве была адна і не падзеленая Царква з адным мітрапалітам. На жаль, гэтая Царква цяпер ёсьць падзеленай на чатыры галіны — тры праваслаўныя і адна грэка-каталіцкая. Таму сёньня мы павінны зрабіць захады, каб вярнуць гэтую першасную еднасьць, інакш мы згубім сваю ідэнтычнасьць.